รัฐบาลไทย-ข่าวทำเนียบรัฐบาล-ข่าวดี !! รับสมัครชายไทย วุฒิ ปวช./ปวส. ทำงานช่างที่สหรัฐอาหรับเอมิเรตส์ (UAE)
วันจันทร์ที่ 11 กันยายน 2566
11/09/2566
ข่าวดี !! รับสมัครชายไทย วุฒิ ปวช./ปวส. ทํางานช่างที่สหรัฐอาหรับเอมิเรตส์ (UAE)
กรมการจัดหางาน เปิดรับสมัครคนหางาน เพศชาย วุฒิ ม.ปลาย ปวช./ปวส. ทํางานประเทศสหรัฐอาหรับเอมิเรตส์ (UAE) จํานวน 15 อัตรา ระยะเวลาจ้างงาน3ปี มีโอที ฟรีที่พัก อาหาร 3 มื้อ ตั๋วเครื่องบินไป-กลับ สมัครได้ตั้งแต่วันที่ 11 ก.ย.- 10 ต.ค. 66 ไม่เว้นวันหยุดราชการ
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางานเปิดรับสมัครคนหางานเพื่อไปทํางานกับนายจ้างบริษัท CROWN EMIRATES COMPANY LTD. ประเทศสหรัฐอาหรับเอมิเรตส์ (UAE) ซึ่งประกอบกิจการผลิตกระป๋องและบรรจุภัณฑ์อลูมิเนียม จํานวน 4 ตําแหน่ง ได้แก่ ตําแหน่งช่างไฟฟ้า ช่างกล พนักงานควบคุมเครื่องจักร/ช่างเครื่อง และพนักงานฝ่ายผลิต รวมจํานวน 15 อัตรา มีค่าล่วงเวลาตามกฎหมาย ยูเออี โดยนายจ้างจะจัดหาที่พัก อาหารวันละ 3 มื้อ พร้อมจ่ายค่าโดยสารเครื่องบินจากกรุงเทพฯไปดูไบ และตั๋วขากลับเมื่อทํางานครบตามสัญญาจ้างผู้ที่สนใจสามารถยื่นใบสมัครทางไปรษณีย์อิเล็กทรอนิกส์ uaeapply.doe
@gmail.com ได้ตั้งแต่วันที่ 11 กันยายน - 10 ตุลาคม 2566 ตลอด 24 ชั่วโมง
สําหรับคุณสมบัติและตําแหน่งงาน ที่บริษัท CROWN EMIRATES COMPANY LTD. แจ้งความต้องการ เป็นเพศชาย อายุ 20 – 35 ปี จํานวน 4 ตําแหน่ง รวม 15 อัตรา ระยะเวลาจ้างงาน 3 ปี หากมีประสบการณ์จะได้รับการพิจารณาเป็นพิเศษ โดยได้รับอัตราค่าจ้าง ดังนี้
1.ตําแหน่งช่างไฟฟ้า (Electrician) จํานวน 4 อัตรา ค่าจ้างเดือนละ 3,000 ดีแรห์ม หรือประมาณ 29,020 บาท จบการศึกษาระดับประกาศนียบัตรวิชาชีพชั้นสูงหรือเทียบเท่าขึ้นไป (ปวส.) หรือเทียบเท่าขึ้นไป สาขาช่างไฟฟ้ากําลัง ช่างอิเล็กทรอนิกส์ ช่างเมคคาทรอนิกส์
2 .ตําแหน่งช่างกล (Machine Technician) จํานวน 6 อัตรา ค่าจ้างเดือนละ 2,500 ดีแรห์ม หรือประมาณ 24,183 บาท จบการศึกษาระดับประกาศนียบัตรวิชาชีพขึ้นไป (ปวช.) ขึ้นไป สาขาช่างกลโรงงาน สาขาช่างยนต์ ช่างซ่อมบํารุง
3. ตําแหน่งพนักงานควบคุมเครื่องจักร/ช่างเครื่อง (Machines Operator/Machinist) จํานวน 2 อัตรา ค่าจ้างเดือนละ 2,500 ดีแรห์ม หรือประมาณ 24,183 บาท จบการศึกษาระดับประกาศนียบัตรวิชาชีพขึ้นไป (ปวช.) ขึ้นไป สาขาช่างกลโรงงาน สาขาช่างยนต์ ช่างซ่อมบํารุง
4. ตําแหน่งพนักงานฝ่ายผลิต (Operator) จํานวน 3 อัตรา ค่าจ้างเดือนละ 1,900 ดีแรห์ม หรือประมาณ 18,379 บาท จบการศึกษาระดับมัธยมปลาย (ม.6) ขึ้นไป หรือเทียบเท่า (อัตราแลกเปลี่ยน ณ วันที่ 8 กันยายน 2566 : 1 ดีแรห์ม เท่ากับ 9.67 บาท)
“การรับสมัครในครั้งนี้เป็นการดําเนินการเพื่อจัดส่งคนหางานไปทํางานต่างประเทศ โดยวิธีรัฐจัดส่ง คนหางานไม่เสียค่าสมัครหรือค่าบริการใดๆ ทั้งสิ้น ผู้ได้รับการคัดเลือกให้ไปทํางานจ่ายค่าใช้จ่ายเท่าที่จําเป็น ได้แก่ ค่ารูปถ่าย ค่าทําหนังสือเดินทาง (กรณียังไม่มี) ค่าตรวจสุขภาพ ค่ารับรองประวัติอาชญากรรม และค่าสมาชิกกองทุนเพื่อ
ช่วยเหลือคนหางานไปทํางานต่างประเทศ รวมค่าใช้จ่ายทั้งสิ้นประมาณ 6,000 บาท โดยนายจ้างจะเดินทางคัดเลือกด้วยตัวเอง โดยการสอบข้อเขียนและสัมภาษณ์ ขอให้ทราบว่ากรมการจัดหางานดําเนินการทุกขั้นตอนอย่างโปร่งใส โปรดอย่าหลงเชื่อผู้ไม่หวังดีแอบอ้างว่าสามารถช่วยให้ไปทํางานได้ เพราะอาจถูกหลอกเสียเงินฟรี” นายไพโรจน์ กล่าว
ทั้งนี้ ผู้ที่มีความประสงค์สมัครงาน สามารถดาวน์โหลดแบบฟอร์มใบสมัคร และศึกษารายละเอียดได้ที่ เว็บไซต์ doe.go.th/overseas หรือเฟชบุ๊ก : แรงงานไทยไปต่างประเทศโดยรัฐจัดส่ง โดยจะประกาศรายชื่อผู้มีสิทธิเข้ารับการสอบคัดเลือกทางไลน์กลุ่ม : ผู้สมัคร CROWN และทางเฟซบุ๊ค : แรงงานไทยไปต่างประเทศโดยรัฐจัดส่ง สอบถามรายละเอียดเพิ่มเติมได้ที่ 0 2245 1034 สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694